User:Khant Myat Kyaw

အခက်အခဲတွေကြားထဲက MNZ ဘယ်လိုဖြစ်လာခဲ့လဲ❓

🔸 MNZ ရဲ့ မန်နေဂျင်းဒါရိုက်တာ ဖြစ်သူ Small Business Owner (Electronic ဆိုင်ပိုင်ရှင်)ဘဝက စာရင်းကို ဘယ်လောက်ပဲ မှန်အောင် လုပ်လုပ် ငွေရေတဲ့အချိန် အကြောင်းအမျိုးမျိုးကြောင့် ရာစည်းအုပ်တွေ ငွေမပြည့်တာ၊ တထောင်တန်အုပ်ထဲ နှစ်ဆယ်တန်ရောပါလာတာ စသဖြင့် ငွေလျော့တဲ့ ပြသာနာကို အမြဲကြုံရပါတယ်။ ဆိုင်ပိတ်ချိန်ထိ နေ့တိုင်းငွေရေသိမ်းဖို့ဆိုတာကလဲ ကျောင်းတဖက်နဲ့ဖြစ်လို့ အဆင်မပြေခဲ့ပါဘူး။

✅ ဒီပြဿနာ အတွက် Solution ရှာဖို့ စာဖတ်တဲ့အခါ စာရင်းပိတ်ချိန် Denomination ရေးမှတ်ခိုင်းလို့ရတယ် ဆိုတာသိခဲ့ပါတယ်။ Denomination ဆိုတာ စာရင်းပိတ်တဲ့သူက ဆယ်သိန်းဆို ဒီတိုင်းမရေးပဲ တထောင်တန်ဘယ်နှစ်ရွက် နှစ်ရာတန် ဘယ်နှစ်ရွက် စသဖြင့် အတိအကျရေတွက်ပြီး သိမ်းခိုင်းတဲ့နည်းပါ။

🔸 အရင်ပြဿနာပြေလည်သွားပေမယ့် နောက်အခက်အခဲတခုကထပ်ပေါ်လာပါတယ်။ အလုပ်တဖက် ကျောင်းစာတဖက် ပင်ပန်းနေရတဲ့အချိန်မှာ ဒီငွေတွေကို လက်ခံချိန် ထပ်ပြီး ရေတွက် စစ်ဆေးရတာ အလုပ်ပိုတခုဖြစ်လာတာပါ။ အလုပ်နဲ့ကျောင်း တနေကုန်ပြေးလွှားရင်း ကျန်တဲ့ ရှားပါးတန်ဖိုးရှိအချိန်ကို သူ့အနေနဲ့ ငွေ ဒါမှမဟုတ် အသိပညာ ရှာဖွေဖို့ပဲသုံးချင်ခဲ့ပါတယ်။ နောက်ဆုံး ငွေရေစက် ဝယ်သုံးလိုက်တဲ့အခါ အဆင်ပြေသွားပါတယ်။

🔸 အခက်အခဲတွေ စိန်ခေါ်မှုတွေက အချိုးအကွေ့တိုင်းမှာ စောင့်နေတတ်ပါတယ်။ ထပ်ကြုံရတဲ့ အခက်အခဲက ငွေပြည့်သွားလို့ ငွေလျော့သက်သာသွားတဲ့ နှုန်းနဲ့ ငွေရေစက်ပျက်လို့ ပြင်မရပဲ အသစ်ဝယ်ရတဲ့ ကုန်ကျစရိတ်က သိပ်မကာမိတာ တွေ့ရပါတယ်။ တချိန်လုံး ငွေရေစက်ပျက်မှာပဲ စိတ်ပူနေရပါတယ်။ ဒီအပူတွေကို ငြိမ်းအေးစေလိုတာကြောင့်ရော ဝါသနာအရပါ အခု MNZ ရဲ့ CEO က အလုပ်တဘက်နဲ့ Diploma in Electronic ရယူပြီး ငွေရေစက်တွေ တည်ဆောက်ပုံအကြောင်းစပြီး လေ့လာခဲ့ပါတယ်။ အခက်အခဲတွေ ထပ်တွေ့ရပေမယ့် အရှုံးမပေးပဲ မျိုးစုံကြိုးစားရင်း ငွေရေစက်နဲ့ ပတ်သက်ပြီး အားသာချက် အားနည်းချက်တွေ Customer Needs And Wants တွေကို ကောင်းကောင်းသိလာပါတယ်။

🔸 ဒီကနေ အကောင်းဆုံး ဖြစ်ပြီး တွက်ခြေကိုက် စိတ်အေးစေရတဲ့ ငွေရေစက်ကို ကိုယ်ပိုင်အမှတ်တံဆိပ်နဲ့ ထုတ်ရောင်းမယ် ဆုံးဖြတ်လိုက်ပါတယ်။ ပထမဆုံး ကြုံရတဲ့ အခက်အခဲကတော့ နိုင်ငံတကာက ထိပ်တန်းစက်ရုံတွေ ရွေးချယ်ညှိနှိုင်းရတာပါပဲ ။ အကြမ်းခံမခံက အကြာကြီးသုံးမှ အဖြေတကယ်ပေါ်တာဖြစ်လို့ Material Of Key Parts စာဖတ်ရွေးယုံ သီအိုရီ သိယုံနဲ့ စိတ်မအေးနိုင်ခဲ့ပါဘူး။ Certificate ရှိတိုင်းလည်း မယုံရတဲ့အတွက် ရှိသမျှစက်ရုံက နမူနာ အကုန်မှာပြီး ပြည်တွင်းက technicianတွေနဲ့ ပူးပေါင်းပြီး လပေါင်းများစွာ အသေးစိတ် စမ်းသပ်စစ်ဆေး ခဲ့ကြပါတယ်။

✅ အခု MNZ မန်နေဂျာတွေ ဖြစ်လာမယ့် MNZ ရဲ့ Hero တွေနဲ့အတူ အလှည့်ကျအစီအစဉ်နဲ့ ငွေရေစက်ကို မရပ်မနား ငွေရေပြီး အကြမ်းခံမခံကို စမ်းခဲ့ကြပါတယ်။ ရှိသမျှစက်ရုံတွေက စက်တွေဝယ်ပြီး တံဆိပ်မျိုးစုံကို စမ်းရောင်းပြီး Customer Database ကို ဆောက်ခဲ့ရပါတယ်။ စက်အမျိုးအစားမကောင်းတာတွေကြောင့် ရသမျှအမြတ် ပြန်လျော်ရတာနဲ့ ကုန်တာက MNZ အစမှာ အကြီးမားဆုံး အခက်အခဲဖြစ်ခဲ့ပါတယ်။ နောက်ပိုင်း MNZ အနေနဲ့ အကြီးအကျယ် စျေးကွက် ထိုးဖောက်ရောင်းချချိန်မှာ စက်အမျိုးအစားမကောင်းတာတွေကို လုံးဝ ဖယ်ထားခဲ့နိုင်ပြီး မသွင်းတော့ပါဘူး။ CEO ကလည်း အင်ဂျင်နီယာဖြစ်လို့ အကောင်းဆုံး စက်အမျိုးအစားကို ရွေးချယ်နိုင်ခဲ့ပါတယ်။

🔸 စိတ်အလှုပ်ရှားရဆုံးအချိန်ကတော့ နာမည်ဆုံးဖြတ်ရချိန်ဖြစ်ခဲ့တယ်လို့ ဆိုပါတယ်။ ကမ္ဘာ့ အဆင့် ထိပ်တန်း နာမည်ကြီးစက်ရုံတွေက မှာပေမဲ့ သူတို့နာမည်မသုံးဘဲ ကိုယ်ပိုင်အမှတ်တံဆိပ်နဲ့ စျေးကွက်ကို ထိုးဖောက်မယ် ဆိုရင် ကိုယ်ရောင်းနိုင်မယ်မှန်းထားတဲ့ အရောင်းပမာဏရဲ့ အဆတရာလောက် ရောင်းနိုင်မှ စက်ရုံက တဦးတည်းပိုင် စာချုပ်ချုပ်ပေးမယ်လို့ ဆိုလာပါတယ်။ ယုံကြည်ချက်နဲ့ လက်မှတ်ထိုးခဲ့ပြီးမှ သတ်မှတ်ချက် မမီမှာကို အိပ်မပျော် စားမဝင် ပူပန်ရတဲ့အချိန်က MNZ တည်ထောင်သူတို့ရဲ့ စိတ်အလှုပ်ရှားရဆုံးအချိန် ဖြစ်ခဲ့ပါတယ်။

🔸 အခက်ခဲဆုံးအပိုင်းကတော့ Company ကြီးတွေ ကမ္ဘာကျော် အမှတ်တံဆိပ်တွေနဲ့ စျေးကွက်ထဲ ယှဉ်ပြီးထိုးဖောက် နေရတဲ့ အချိန် Resource တွေ Capital တွေမလုံလောက် ခဲ့တာပါ။ MNZက အလျင်အမြန် ကြီးထွားလာချိန်မှာ ကျွမ်းကျင် technician ရှားပါးတဲ့ ပြသာနာကအစ ရုံးခွဲတွေ အလျင်အမြန် အချိန်မီ မဖွင့်နိုင်တာ အဆုံး အခက်အခဲ မျိုးစုံနဲ့ ကြုံခဲ့ရပါတယ်။ CEOကအစ အစမ်းခန့် ဝန်ထမ်းအဆုံး JDတောင် သိပ်ခွဲမရတော့ပဲ ခေါင်းမဖော်နိုင်အောင် အလုပ်ကြိုးစားခဲ့ရတဲ့ အမှတ်တရ အချိန်တွေပါ။

🔸 စိန်ခေါ်မူတွေကို ကျော်ဖြတ်ခဲ့တဲ့ နည်းလမ်းက ရိုးရှင်းတယ်လို့ ပြောရမှာပါ။ ချစ်ခြင်းမေတ္တာ၊ စေတနာ ရိုးသား ကြိုးစားမှု တွေနဲ့သာဖြစ်ပါတယ်။ Supplier အစ လုပ်ဖော်ကိုင်ဖက်ဝန်ထမ်း အဆုံး စေတနာအပြည့်နဲ့ အတူတကွလုပ်ခဲ့တာကြောင့် လူပင်ပန်းခဲ့တာကလွဲလို့ စိတ်မညစ်ခဲ့ရပဲ အောင်မြင်ပြီးရင်း အောင်မြင်ခဲ့ပါတယ်။ Customer တွေနဲ့လည်း အရာရာစေတနာထားပြီး ရိုးဖြောင့်စွာပဲ Relationship တခု တည်ဆောက်ခဲ့လို့ ဆယ်စုနှစ်တခုကျော် အိုင်တီခေတ်ရောက်တဲ့အထိ MNZ သမိုင်းလှ စေခဲ့ပါတယ်။

🔸 MNZ စတင်တည်ထောင်တဲ့ အချိန်နဲ့ လက်ရှိအချိန်ကွာခြားချက်ကို တခြားသူတွေရဲ့ အမြင်က ဘယ်သူမှ မယုံတဲ့ သာမာန်အမှတ်တံဆိပ်ကလေးကနေ လူကြိုက်အများဆုံး နံပါတ်တစ် အမှတ်တံဆိပ် ဖြစ်လာခဲ့တယ်ဆိုတာ ဖြစ်မယ်ထင်ပါတယ်။ MNZ ဘက်ကကြည့်မယ် ဆိုရင်တော့ ဘာမှ မကွာခဲ့ပါဘူးလို့ ဆိုပါတယ်။

🔸 တည်ထောင်ခါစကလည်း ငွေရေစက်တလုံး ဝယ်သုံးတဲ့သူ ငွေကုန်ရကျိုးနပ် တွက်ခြေကိုက် စိတ်အေးရစေဖို့ အရေး ဦးစားပေး အလုပ်လုပ်ပေးခဲ့သလို အခုလည်း ငွေရေစက်တလုံး ဝယ်သုံးတဲ့ Customer တယောက် တွက်ခြေကိုက် စိတ်အေးရစေဖို့ အရေး ဦးစားပေး အလုပ်လုပ်နေစဲ ဖြစ်တာကြောင့် ကွာခြားချက်မရှိဘူးလို့ MNZ Family က သတ်မှတ်ထားပါတယ်။